उरई। मोहल्ला रामनगर में चोरों ने एक बंद घर से लाखों का माल पार कर दिया। गृहस्वामी अपने बेटे से मिलने गैर प्रांत गया हुआ था। चार दरवाजों का ताला तोड़कर अंदर घुस गए और कमरे में रखी अलमार से करीब पांच लाख का जेवर व कुछ नगदी ले गए। सुबह पड़ोसियों से सूचना मिलने पर पीड़ित ने फोन से पुलिस को जानकारी दी। पुलिस ने गृहस्वामी के बेटे की तहरीर पर मामले की जांच शुरू कर दी है। शहर के मोहल्ला रामनगर निवासी विजय सिंह निरंजन एक सप्ताह पूर्व पत्नी के साथ अपने छोटे बेटे कुलदीप से मिलने लुधियाना गए हुए थे, जोकि वहां पर नौकरी करता है। एक सप्ताह से बंद पड़े घर को चोरों ने अपना निशाना बना लिया। बुधवार की रात चोर घर के मुख्य दरवाजे का ताला तोड़कर अंदर घुस गए।